stanford-oval/wikipedia huggingface dataset:
ג'סטין הולבורו
קריירה

לאחר שלוהק לסדרת הטלוויזיה "Reef Doctors" בגיל 14, הוא עבר להתגורר בקווינסלנד, שם המשיך את לימודיו במשרה חלקית.
חיים אישיים

הולבורו מתגורר כיום בסידני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | Boys in the Trees | ג'נגו |  |
| 2018 | A Suburban Love Story | דאג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Conspiracy 365 | גריפ | 2 פרקים |
| 2012 | שכנים שכנים | הארלי קנינג | 24 פרקים |
| 2013 | Reef Doctors | ג'ק סטיוארט | תפקיד ראשי; 13 פרקים |
| 2016 | מים עמוקים | אדמסקי הצעיר | 2 פרקים |
| TBA | Crazy Fun Park | רמוס | סדרת טלוויזיה עתידית |
ג'ורדן גודווין

| --- | --- |

גודווין בשנת 2015
 לידה:  23 באוקטובר 1998 (בן 25) Centreville, ארצות הברית 
 עמדה:  רכז, קלע
 גובה:  1.93
 מספר:  0
 מכללה:  אוניברסיטת סנט לואיס
 דראפט:  לא נבחר, 2021
 קבוצות כשחקן
 2022–2023   2023–2024   2024–:  וושינגטון ויזארדס  פיניקס סאנס   ממפיס גריזליס
 
ג'ורדן גודווין (באנגלית: Jordan Goodwin; נולד ב-23 באוקטובר 1998) הוא שחקן כדורסל אמריקאי, המשחק בעמדות הרכז והקלע.
קריירה מקצועית

לאחר שלא נבחר בדראפט 2021 גודווין הצטרף לוושינגטון וויזארדס בליגת הקיץ של ה-NBA. באוקטובר 2021, הוא הצטרף ל- קפיטל סיטי גו-גו שבליגת הפיתוח והעמיד ממוצעים של 15.9 נקודות, 6.1 ריבאונדים ו-3.6 אסיסטים למשחק.
לפני תחילת עונת 2022–2023, הוויזארדס החתימו אותו על חוזה דו כיווני.
לקראת עונת 2023/2024 הועבר בטרייד עם אייזיאה טוד ובראדלי ביל לפיניקס סאנס. ב-8 בפברואר 2024 הועבר בטרייד לברוקלין נטס אך שוחרר יום לאחר מכן. ב-13 בפברואר חתם בממפיס גריזליס.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | סנט לואיס | 26 | 26 | 33.4 | 0.372 | 0.235 | 0.691 | 7.5 | 4.0 | 2.0 | 0.6 | 11.5 |
| 2018/2019 | סנט לואיס | 36 | 35 | 34.2 | 0.403 | 0.263 | 0.511 | 7.5 | 3.4 | 1.8 | 0.3 | 10.5 |
| 2019/2020 | סנט לואיס | 31 | 31 | 35.9 | 0.473 | 0.282 | 0.538 | 10.4 | 3.1 | 2.1 | 0.2 | 15.5 |
| 2020/2021 | סנט לואיס | 21 | 21 | 33.1 | 0.430 | 0.315 | 0.643 | 10.1 | 3.9 | 2.0 | 0.2 | 14.5 |

| קריירה | קריירה | 114 | 113 | 34.3 | 0.423 | 0.271 | 0.580 | 8.8 | 3.5 | 2.0 | 0.3 | 12.8 |
סטטיסטיקות הקריירה > NBA

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | וושינגטון ויזארדס | 2 | 0 | 3.0 | 0.000 | 0.000 | — | 0.5 | 0.0 | 0.0 | 0.0 | 0.0 |
| 2022/2023 | וושינגטון ויזארדס | 62 | 7 | 17.8 | 0.448 | 0.322 | 0.768 | 3.3 | 2.7 | 0.9 | 0.4 | 6.6 |
| קריירה | קריירה | 64 | 7 | 17.4 | 0.444 | 0.319 | 0.768 | 3.2 | 2.6 | 0.9 | 0.4 | 6.4 |
הערות שוליים

↑  Wizards announce 2021 Summer League roster באתר ה-NBA.
↑  Go-Go Announce Training Camp Roster באתר oursportscentral.com.
↑  Wizards sign Jordan Goodwin to 10-day contract באתר ה-NBA.
בית וסקס

| --- | --- |

הוייוורן המוזהב של וסקס
 מדינה:  אנגליה ממלכת אנגליה ממלכת וסקס ממלכת וסקס ממלכת מרסיה ממלכת מרסיה ממלכת קנט ממלכת קנט
 מייסד:  המלך סרדיק
 השליט האחרון:  המלך אדוארד
 תקופת השושלת:  519–1093 (כ־574 שנים)
 אתניות:  סקסונית, קלטית
בית וסקס (באנגלית: House of Wessex) הידוע גם בתור סרדיקינגאס (באנגלית עתיקה: Cerdicingas ובאנגלית: House of Cerdic) היה שושלת מלוכה אשר שלטה בממלכות שונות באנגליה במשך תקופה של למעלה מחמש מאות שנה, בין ראשית המאה ה-6 לשלהי המאה ה-11. בתחילה שלט בית המלוכה בממלכת וסקס הקדומה, אשר שכנה בדרום-מערב אנגליה של ימינו. במהלך המאה ה-9, השתלטה וסקס באופן הדרגתי גם על ממלכות אחרות אשר התקיימו באנגליה באותה התקופה, ולזמן קצר בית המלוכה מלך גם על הממלכות מרסיה וקנט, אשר מאוחר יותר סופחה לוסקס. לבסוף, השתלטה ממלכת וסקס על רובה של אנגליה, ייסדה תחתיה את ממלכת אנגליה, והייתה למשפחת המלוכה השלטת בה למשך תקופה של כמאה שנה.
ראו גם

מלכי וסקס
ממלכת וסקס
לקריאה נוספת

Stephen Friar and John Ferguson (1993), Basic Heraldry, W. W. Norton & Company, ISBN 978-0-393-03463-9
Naismith, Rory (2011). "The Origins of the Line of Egbert, King of the West Saxons, 802–839". English Historical Review. 76 (518): 1–16. doi:10.1093/ehr/ceq377.
גאיוס מאטיוס

גאיוס מאטיוס (בלטינית: Gaius Matius, המאה ה-1 לפנה"ס) היה ידידם של יוליוס קיסר וקיקרו. הוא היה תומך נלהב של קיסר, וסייע לקיקרו בקשריו איתו בשנים 48-49 לפנה"ס. קיקרו מזכיר אותו בכתביו. מאטיוס לא נשא באף משרה פוליטית, אבל היה פעיל במהלך מלחמת האזרחים לצדו של קיסר. ההיסטוריון והפילולוג הגרמני קונרד ציכוריוס סבור כי מכתב שכתב קיסר ב-47 לפנה"ס, בו הוא מספר על ניצחונו על פארנאקס השני שליט ממלכת בוספורוס, היה ממוען אל מאטיוס. במכתב מופיע המשפט המפורסם "Veni Vidi Vici" ("באתי, ראיתי, ניצחתי"). כאשר הגיע אוגוסטוס לרומא, נעשה מאטיוס לאחד ממקורביו. ביולי שנת 44 ניהל את המשחקים לזכרו של קיסר שקבע אוגוסטוס. לאחר מות קיסר שיתף מאטיוס פעולה עם אנטוניוס ואוגוסטוס.
גאיוס מאטיוס נזכר אצל פליניוס הזקן כמחברם של שלושה ספרי בישול. ככל הנראה מדובר באיש אחר, אפשר בבנו של מאטיוס.
הערות שוליים

↑  Cichorius, Conrad. Römische Studien. Historisches, Epigraphisches, Literaturgeschichtliches aus vier Jahrhunderten Roms. Leipzig/Berlin 1922, p. 248
| --- | --- |
בקרת זהויות :  GND: 102398550  VIAF: 69321326   WorldCat (עם VIAF): 69321326 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ג'ונתן סוריאנו

ג'ונתן סוריאנו קסס (בקטלאנית: Jonathan Soriano Casas; נולד ב-24 בספטמבר 1985 באל פונט דה וילומרה שבספרד) הוא כדורגלן עבר ספרדי ששיחק בעמדת החלוץ.
בתחילת הקריירה שיחק סוריאנו במועדונים הספרדים אספניול וברצלונה, בעיקר בקבוצות המילואים שלהם. בחודש ינואר 2012 הוא עבר לרד בול זלצבורג, עמה זכה שלוש פעמים בדאבל (אליפות אוסטריה והגביע האוסטרי) וזכה שלוש פעמים בתואר מלך השערים של הליגה. סוריאנו הוא מלך שערי רד בול זלצבורג בכל הזמנים, כאשר כבש בשורותיה 172 שערים ב-202 הופעות בכל המסגרות.
קריירת מועדונים > אספניול והשאלות

סוריאנו נולד באל פונט דה וילומרה שבספרד. הוא גדל במחלקת הנוער של אספניול. בעונת 2002/2003 ערך סוריאנו את הופעת הבכורה שלו בקבוצה הבוגרת, כשנכנס כמחליף בדקה ה-89 בניצחון 3-1 על ראיו ואיקאנו במסגרת ליגת העל הספרדית. עד לעונת 2005/2006 לא היה סוריאנו שחקן קבוע בסגל הקבוצה הראשונה של המועדון, והוא שיחק באספניול ב', קבוצת המילואים. לסוריאנו היה חלק בזכייתה של אספניול בגביע המלך הספרדי לעונת 2005/2006. בחצי השני של אותה העונה הושאל לאלמריה ובחצי השני של עונת 2006/2007 הושאל לפולידפורטיבו אחידו, שתיהן קבוצות מהליגה הספרדית השנייה. בעונת 2007/2008 ערך סוריאנו 24 הופעות ליגה באספניול, בהן הבקיע שני שערים, שניהם בניצחונות 1-0 על חטאפה. בסוף חודש ינואר 2009 הושאל סוריאנו עד לסוף העונה לאלבסטה, גם היא מהליגה הספרדית השנייה. בסוף העונה שוחרר סוריאנו מאספניול לאחר שחוזהו לא חודש.
קריירת מועדונים > ברצלונה

ב-30 ביולי 2009 הצטרף סוריאנו לקבוצת המילואים של ברצלונה, ברצלונה אתלטיק, ששיחקה בליגה הספרדית השלישית. ב-28 באוקטובר ערך סוריאנו את הופעת הבכורה שלו בקבוצה הראשונה, כשהחליף את ז'פרן סוארס בדקה ה-85 בניצחון 2-0 על קולטורל לאונסה במסגרת גביע המלך הספרדי. במדי קבוצת המילואים היה סוריאנו מהמבקיעים המובילים בליגה, עם 18 שערים, ולו תפקיד חשוב בחזרתה של קבוצת המילואים לליגה הספרדית השנייה לאחר 11 שנות היעדרות.
בעונת 2010/2011 הבקיע סוריאנו 32 שערי ליגה ב-37 הופעות, מה שהעניק לו את תואר מלך השערים של הליגה השנייה לעונה זו. ברצלונה ב' הגיעה בעונה זו למקום המוביל לפלייאוף העפלה לליגת העל הספרדית, אך לא הייתה רשאית להשתתף בו בשל היותה קבוצת המילואים של ברצלונה.
קריירת מועדונים > רד בול זלצבורג

ב-19 בינואר 2012 חתם סוריאנו ברד בול זלצבורג מהבונדסליגה האוסטרית. ב-16 בפברואר ערך סוריאנו את הופעת הבכורה שלו במועדון, כששיחק 90 דקות בהפסד 4-0 למטאליסט חרקוב במסגרת הליגה האירופית. שלושה ימים לאחר מכן ערך סוריאנו את הופעת הבכורה שלו בליגה, כששיחק 63 דקות בתיקו 0-0 נגד שטורם גראץ במסגרת המחזור ה-21. בעונתו הראשונה במועדון לקח סוריאנו חלק בזכייה בדאבל (אליפות אוסטריה והגביע האוסטרי), אך הבקיע שלושה שערים בלבד ב-11 הופעות ליגה במשך חצי עונה.
ב-17 ביולי הורחק סוריאנו לראשונה בקריירה, לאחר שספג שני כרטיסים צהובים ב-37 דקות בהן היה על המגרש לאחר שנכנס כמחליף בניצחון 1-0 על F91 דודלאנג' במסגרת סיבוב ההפעלה השני לליגת האלופות לעונת 2012/2013. בליגה הבקיע 26 שערים ב-32 הופעות, אך קבוצתו כשלה בזכייה בתארים בעונת 2012/2013.
בקיץ 2013 מונה סוריאנו לקפטן רד בול זלצבורג. במסגרת הליגה האירופית הבקיע סוריאנו 8 שערים וסיים כמלך השערים לעונת 2013/2014 וכחלק מקבוצת העונה. במסגרת הליגה הבקיע סוריאנו 31 שערים ב-28 הופעות ועזר לקבוצתו לזכות בדאבל נוסף, כשהוא גורף את תואר מלך השערים גם בליגה. הוא הבקיע צמד שערים בגמר הגביע האוסטרי.
ב-10 באוגוסט 2014 הבקיע סוריאנו חמישה שערים בניצחון 8-0 על גרודיג במסגרת המחזור הרביעי בליגה. בעונת 2014/2015 זכה סוריאנו בדאבל שלישי עם רד בול זלצבורג, כשבגמר הגביע האוסטרי הוא כובש שער.
ב-26 בספטמבר 2015 הבקיע סוריאנו ארבעה שערים בניצחון 4-2 על מאטרסבורג במסגרת המחזור העשירי בליגה. ב-24 באוקטובר הוא הבקיע את שערו ה-100 בבונדסליגה האוסטרית בניצחון 2-1 על ריד במסגרת המחזור ה-13. בחודש מרץ 2016 הגיע סוריאנו ל-150 שערים ב-170 הופעות בכל המסגרות עבור רד בול זלצבורג. מאמן הקבוצה, אוסקר גארסיה, אמר: "הוא השחקן הטוב ביותר שעבדתי איתו אי פעם. אני מקווה שהוא לא יעזוב לעולם".
קריירת מועדונים > בייג'ינג גואואן

ב-26 בפברואר 2017 חתם סוריאנו בבייג'ינג גואואן הסינית. ב-21 באפריל ערך את הופעתו הבכורה בקבוצה בתיקו 1-1 נגד טיינג'ין קואנג'יאן. ב-29 באפריל הבקיע את שערו הראשון בקבוצה בניצחון 4–2 על ליאונינג ווהווין. בעונתו הראשונה כבש 16 שערי ליגה ו-3 שערים בגביע. בעונתו השנייה בקבוצה כבש תשעה שערים ב-12 משחקי ליגה וזכה בגביע הסיני.
קריירת מועדונים > אל-הילאל

ב-14 בדצמבר 2018 סוריאנו חתם לעונה וחצי באל-הילאל מליגת העל הסעודית. ב-27 בינואר במשחק הליגה של אל הילאל כבש סוריאנו את שערו הראשון במועדון, כאשר כבש צמד שערים בניצחון קבוצתו 5-1 על אל פאייח מהליגה הסעודית.
ב-2019 החל לשחק בז'ירונה מהליגה הספרדית השנייה.
תארים

גביע המלך הספרדי (1): 2005/2006
אליפות אוסטריה (4): 2011/2012, 2013/2014, 2014/2015, 2015/2016
הגביע האוסטרי (4): 2011/2012, 2013/2014, 2014/2015, 2015/2016
הגביע הסיני (1): 2018
מלך השערים של הליגה הספרדית השנייה (1): 2010/2011
מלך השערים של הבונדסליגה האוסטרית (3): 2013/2014, 2014/2015, 2015/2016
מלך השערים של הליגה האירופית (1): 2013/2014
קבוצת העונה של הליגה האירופית (1): 2013/2014
מלך שערי רד בול זלצבורג בכל הזמנים (172)
ג'ק וגנר

| --- | --- |

 לידה:  3 באוקטובר 1959 (בן 65) וושינגטון, ארצות הברית 
 מדינה:  ארצות הברית 
 תקופת הפעילות:  מ-1982 
 מקום לימודים:  St. Francis Borgia High School 
 בן או בת זוג:  קריסטינה וגנר (1993–2006)   הת'ר לוקליר 
 מספר צאצאים:  2 
 פרופיל ב-IMDb
 
ג'ק וגנר
פיטר ג'ון "ג'ק" וגנר השני (באנגלית: Peter John Wagner II; נולד ב-3 באוקטובר 1959) הוא שחקן וזמר אמריקאי.
ביוגרפיה

וגנר נולד בעיר וושינגטון שבמיזורי ולמד שנה באוניברסיטת מיזורי ולאחר מכן באוניברסיטת אריזונה.
קריירה

התפרסם כששיחק בסדרה "ג'נרל הוספיטל" וב-1985 היה מועמד לפרס אמי לבידור בשעות היום בקטגוריית "השחקן הצעיר הטוב ביותר", ולאחר מכן שיחק באופרת הסבון "סנטה ברברה".
בשנת 1994 החל לשחק בסדרה "מלרוז פלייס" את ד"ר פיטר ברנס, רופא ומנהל מחלקה בבית חולים "ווילשיר ממוריאל" ובנוסף הוא ביים מספר פרקים בסדרה.
בשנת 2003 החל לשחק את התפקיד של ניק באופרת הסבון "היפים והאמיצים", תפקיד אשר עשה למשך 1332 פרקים עד לעזיבתו ב-2012.
בשנת 2014 החלה לשחק בסדרת הדרמה האמריקאית-קנדית "כשהלב קורא" בתור ביל אייברי. ב-2023 הסדרה חודשה לעונה ה-11 בה הוא עדיין משחק.
בין השנים 2019-2016 שיחק בסדרת הסרטים של הולמרק "The Wedding March", בתפקיד הראשי של מיק טרנר, בכל חמשת סרטי הסדרה.
בשנים 1998 ו-1999 הנחה את תחרות מיס תבל. בנוסף לקריירת המשחק, הוא הוציא מספר אלבומים כזמר.
בשנת 2022 שיחק את אביה של לינדזי לוהן בסרט "חג מולד בלתי נשכח" של נטפליקס.
ג'נה רוז

| --- | --- |

 לידה:  28 בספטמבר 1998 (בת 26) לונג איילנד, ארצות הברית 
 שם לידה:  Jenna Rose Swerdlow 
 מוקד פעילות:  ארצות הברית 
 תקופת הפעילות:  מ-2009 
 סוגה:  טין פופ, מוזיקת פופ 
 שפה מועדפת:  אנגלית 
 www.jennaroseofficial.com
 פרופיל ב-IMDb
 
ג'נה רוז סברדלו (באנגלית: Jenna Rose Swerdlow; נולדה ב-28 בספטמבר 1998) היא זמרת, שחקנית, רקדנית ודוגמנית אמריקאית, אשר זכתה לתשומת לב תקשורתית רחבה בזכות הסינגל "הג'ינס שלי", לאחר שהסרטון שלו הפך ויראלי ביוטיוב. הקליפ זכה לכ-14 מיליון צפיות, מה שהפך את רוז ל"כוכבת ויראלית".
קריירה

סוורדלוב הופיע בכמה סרטים וטלוויזיה. האחרונה שבהן יצאה לאקרנים לאחר שפורסמה המוזיקה באינטרנט. היא הופיעה בסרט התיעודי בבימויו של רוברטו סריני, כמו גם בסרט בית העכבר וטייסי הטלוויזיה למען פרקטיקה משפחתית ובאיזה דרך. היא הופיעה גם בפרסומות טלוויזיה, רדיו ואינטרנט; בשנת 2011 עבור חנות OMG ג'ינס בניו יורק, עבור Skechers, Jello ו- Canon.
בפברואר 2009 הכירה מועצת העיר הנטינגטון, ניו יורק בסוורדלו "על תרומתה לקהילת אומנויות הבמה". לאחר יציאתו של "הג'ינס שלי" סוורדלו התראיינה לרשתות חדשות, סוקרה בידיעות והופיעה בשידור חי בקונצרט ביריד המוזיקה ווסטברי.
במארס 2011, מגזין טיים הציג את סוורדלו כאחד משלושת הילדים שעשויים להיות הבאים לזכות בתהילה נגיפית בדומה לרבקה בלק. עיתונאים ביצעו השוואות בין סוורדלוב לבלק, מכיוון ששתי הנערות הפיקו סרטונים שנכנסו לאותו ז'אנר של פופ מסטיק, "הוטחו על ידי המבקרים כפרובוקטיביים מדי", ושתיהן קיבלו משוב חזק מהציבור. הסרטונים שלה היוו השראה למיקסים, האטה / מהירות, פרשנות, שפת-סינכרון וניתוח ביוטיוב. בשנת 2012 נפרצה נוכחותו המקוונת של סברדלוב; חשבון הטוויטר שלה, ערוץ היוטיוב וכתובת AOL הושחתו ב"צלבי קרס ונאשמים נאציים". לפני הפיגוע, צבר ערוץ היוטיוב שלה 25 מיליון צפיות בסך הכל.
ג'ק קטמור-סקוט

| --- | --- |
אין תמונה חופשית
 לידה:  16 באפריל 1987 (בן 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  אוניברסיטת הרווארד 
 פרופיל ב-IMDb
 
ג'ק קטמור-סקוט (באנגלית: Jack Cutmore-Scott נולד ב-16 באפריל 1987) הוא שחקן אנגלי.
ביוגרפיה

קטמור-סקוט נולד בלונדון לזוג רואי חשבון, הוא למד שנה באקדמיה למוזיקה ואמניות הדרמה של לונדון, ושיחק בפסטיבל הפרינג' של אדינבורו.
הוא למד מד ספרות אנגלית, שפות ותיאטרון באוניברסיטת הרווארד. הוא החל את קריירת המשחק שלו בגיל 20.
קריירה

בשנת 2014 שיחק קטמור-סקוט בתפקיד רופוס סאוויל בסרט קינגסמן: השירות החשאי. בשנת 2016, הוא שיחק בתפקיד ראשי בקומדיה הטלוויזיונית "המדריך לגבר".
בשנת 2018, קטמור-סקוט גילם את אמן האשליות, יועץ ה-FBI, קמרון בלאק, בסדרת הטלוויזיה Deception. כדי להתכונן לתפקידים אלה, הוא עבד עם הקוסמים דייוויד קוונג ופרנסיס מנוטי כדי ללמוד כיצד לבצע את הקסמים.
החל משנת 2023, קאטמור-סקוט מגלם את פרדריק "פרדי" קריין, בנה של הדמות הראשית בחידוש לקומדיית המצבים, פרייזר.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2014 | קינגסמן: השירות החשאי | רופוס סאוויל |  |
| 2017 | דנקרק | חייל סירת הצלה 1 |  |
| 2017 | Bad Match | האריס קרולר |  |
| 2020 | טנט | קלאוס |  |
| 2023 | אופנהיימר | ליאל ג'ונסון |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2014 | מכללת קאבוט | צ'רלי דקארד | פיילוט טלוויזיה שלא נמכר |
| 2015 | המתווך | דניס מודסלי | סרט טלוויזיה |
| 2016 | המדריך לגבר | קופר בארט | קאסט ראשי |
| 2018 | Deception | קמרון וג'ונתן בלאק | קאסט ראשי |
| 2018 | מגנום, בלש פרטי | ניל קרופורד | פרק אחד |
| 2019 | מה אם?  | ג'ֵק | תפקיד ראשי (פיילוט שלא משודר); גם יוצר וכותב |
| 2020 | Jury Duty  | ג'ון "האטי" האטמן | תפקיד ראשי (פיילוט) |
| 2020 | הוואי חמש-אפס | גייב דרסיק | פרק: "He kohu puahiohio i ka ho'olele i ka lepo i luna" |
| 2023-הווה | פרייז'ר | פרדריק "פרדי" קריין | תפקיד ראשי |
| 2024 | Death and Other Details | טריפ קולייר | 10 פרקים |
הערות שוליים

1 2  Joel Brown (5 במרץ 2010). "Director sees Harvard actor following Damon's arc". Boston.com. {{cite news}}:  (עזרה)
↑  "Jack Cutmore Scott". 1883 Magazine (באנגלית). אורכב מ-המקור ב-12 ביוני 2018. נבדק ב-2018-05-30. {{cite news}}:  (עזרה)
↑  Pyjov, Elizabeth D. (27 באפריל 2010). "Jack Cutmore-Scott '10: A theatrical renaissance man opens doors for original student work". The Harvard Crimson. {{cite news}}:  (עזרה)
↑  Nellie Andreeva (5 במרץ 2015). "Jack Cutmore-Scott To Play Title Role In Fox Pilot 'Cooper Barrett's Guide'". Deadline Hollywood. {{cite web}}:  (עזרה)
↑  Drew Grant (11 בינואר 2016). "'Cooper Barrett' Star Jack Cutmore-Scott on Surviving (Hollywood) Life". New York Observer. {{cite web}}:  (עזרה)
↑  Bentley, Rick. "Small Screen: Art of Deception depends on Cutmore-Scott". Times Colonist. נבדק ב-2018-05-30.
↑  Otterson, Joe (2023-01-13). "'Frasier' Sequel Series at Paramount+ Casts Jack Cutmore-Scott as Freddy Crane". Variety (באנגלית אמריקאית). נבדק ב-2023-01-26.
↑  Andreeva, Nellie (2020-02-21). "Jack Cutmore-Scott To Star In CBS Comedy Pilot 'Jury Duty'". Deadline (באנגלית). נבדק ב-2020-03-04.
↑  "Shows A-Z - what if? on abc | TheFutonCritic.com". thefutoncritic.com.
↑  "Shows A-Z - jury duty on cbs | TheFutonCritic.com". thefutoncritic.com.
| --- | --- |
בקרת זהויות :  LCCN: no2018142001  VIAF: 100153061282619200559   WorldCat (עם VIAF): 100153061282619200559
גאיוס לוקיליוס

| --- | --- |
 לידה:  180 לפנה״ס? Sessa Aurunca, איטליה 
 פטירה:  102 לפנה״ס (בגיל 78 בערך) נאפולי, איטליה 
 מדינה:  רומא העתיקה 
 
גאיוס לוקיליוס (בלטינית: Gaius Lucilius;‏ 180 לפנה"ס, קאמפאניה – 103 לפנה"ס, נאפולי) היה סאטיריקן רומי, שמוצאו ממשפחת פרשים אמידה. אחייניתו הייתה אמו של פומפיוס. ב-133 ו-134 לפנה"ס הוא שירת במלחמת נומנטיה. מפקדו היה פובליוס קורנליוס סקיפיו איימיליאנוס, שהיה בין חבריו הקרובים ביותר, גם כשהוא חזר לרומא. בשנותיו האחרונות הוא חי בנאפולי.
קריירה

לוקיליוס התחיל לפרסם כשהוא היה כבר בן 50 בערך. ליצירה שלו היה אופי של שירה בציבור, כמו רב היצירות בזמנו, אבל הוא הצליח להוסיף לה גיבוש ולהכניס אליה תוכן חדש, ובכך יצר סוג ספרותי חדש: סאטירה, שלעגה למגוחך בחיים הציבוריים. הנושאים שבהם הוא עסק ביצירתו היו רבים ומגוונים: בעיות מדיניות - היה תומך נלהב של האופטימאטים, חיי המשפחה- שנא את הנשים ואת הנישואים, ענייני ספרות- לא אהב את הניפוח של כותבי הטרגדיות ואפילו הביע את דעותיו בנושאי לשון וכתיב.
הוא חיבר 30 ספרים, שקובצו לשלושה קבצים. הקובץ השני קדם כנראה לאחרים מבחינה כרונולוגית, וממנו נשתמרו רק מילים וקטעים בודדים. סה"כ נשתמרו מיצירתו של לוקילוס כ-1,380 חרוזים. לשונו הייתה תוקפנית, שנונה, אבל מעט מרושלת, ולא נקייה מתערובת יוונית. חרוזיו היו לקויים גם מבחינת המבנה, אך בשל היותו מקורי ורב-גוני הוא זכה להערכה רבה ברומא העתיקה והורטיוס ראה בו את רבו.
ג'ק ודרפורד

| --- | --- |

 לידה:  1946 (בן 78 בערך) קולומביה, ארצות הברית 
 ענף מדעי:  אנתרופולוגיה 
 מקום לימודים:  אוניברסיטת דיוק  אוניברסיטת דרום קרולינה 
 מוסדות:  מכללת מקלסטר 
 אתר רשמי
 
ג'ק מקאָיְוֶר וֶדֶרפוֹרד (באנגלית: Jack McIver Weatherford) הוא פרופסור לשעבר בקתדרת דוויט ואלאס לאנתרופולוגיה במקאלסטר קולג' במינסוטה. הוא נודע בעיקר בספרו משנת 2004, "ג'ינגיס חאן ובריאת העולם המודרני". בשנת 2006 קיבל את תואר "מסדר כוכב הקוטב", תואר הכבוד הלאומי הגבוה ביותר של מונגוליה לזרים.
ראשית חייו

ודרפורד נולד בשנת 1946, בקולומביה, דרום קרוליינה, הבכור בשבעת ילדיהם של אנה רות גרומס ואלפרד גרג ודרפורד. אלפרד ודרפורד היה סמל בצבא ארצות הברית, תפקיד שכפה מעברים תכופים על המשפחה. כיום ודרפורד חולק את חייו בין מונגוליה לצ'ארלסטון, דרום קרוליינה.
קריירה אקדמית

ודרפורד סיים את לימודיו באוניברסיטת דרום קרוליינה בשנת 1967, בתואר ראשון במדעי המדינה. ב-1972 קיבל תואר מוסמך בסוציולוגיה מאוניברסיטת דרום קרוליינה, ותואר מוסמך באנתרופולוגיה בשנת 1973. בשנת 1977, קיבל תואר דוקטור לאנתרופולוגיה מאוניברסיטת קליפורניה בסן דייגו. הוא המשיך לפוסט-דוקטורט בלימודי מדיניות באוניברסיטת דיוק, המכון למדעי המדיניות.
ודרפורד הופיע בתוכניות רדיו וטלוויזיה פופולריות בארצות הברית כמו גם בתוכניות בינלאומיות מבוליביה עד מונגוליה. ספרו "תולדות הכסף" (הוצאת קראון) נבחר ל"מועדון ספר החודש" של השמרנים וצ'ארלס שוואב כתב, כי "זה הספר שצריך לקרוא!" שאר ספריו הם "פראים וציוויליזציה: מי ישרוד?" (1994) על העימות העכשווי בין תרבויות העולם; "מתנות אינדיאנים: איך האינדיאנים של האמריקות שינו את פני העולם" (1988); ו"שורשים ילידיים: איך העשירו האינדיאנים את אמריקה" (1991). ספריו של ודרפורד זכו בפרס הספר של מינסוטה ב-1989 וב-1992. כמו כן קיבל את "פרס האנתרופולוגיה בתקשורת" לשנת 1992 מאת האגודה האמריקאית לאנתרופולוגיה, ואת "פרס תקשורת ההמונים" לשנת 1994 מן "הוועידה הלאומית של נוצרים ויהודים".
ב-2006, הוענק לוודרפורד תואר "מסדר כוכב הקוטב", אות הכבוד הלאומי הגבוה ביותר של מונגוליה. נוסף לכך, קיבל ודרפורד את תואר מסדר הכבוד ממשרד החוץ של מונגוליה ואת מדליית נשיא מונגוליה ב-2010.
בשנת 2010 נוסדה "קרן ודרפורד" לתמיכה בהיסטוריוגרפיה מודרנית של מונגוליה.
גאבור טאנצוש

| --- | --- |
אין תמונה חופשית
 לידה:  2 באפריל 1928 באיה, הונגריה 
 פטירה:  6 בדצמבר 1979 (בגיל 51) בודפשט, הרפובליקה העממית ההונגרית 
 מדינה:  הונגריה 
 השכלה:  אוניברסיטת אטווש לוראנד (1953) 
 בן או בת זוג:  Vera Bácskai 
 
לוח זיכרון של גאבור טאנצוש על הקיר מועדון קושוט ב-Múzeum utca 7
גאבור טאנצוש (בהונגרית: Tánczos Gábor; בודפשט, 2 באפריל 1928 – בודפשט, 6 בדצמבר 1979) היה מרצה, יהודי-הונגרי, פוליטיקאי קומוניסטי מנהיג (רשמית כונה: מזכיר) חוג פטפי, והיה מחסידיו של אימרה נאג' (פוליטיקאי קומוניסטי הונגרי, ראש ממשלת הונגריה בשנים 1953–1956. ממנהיגי המרד מהונגרי בשנת 1956 שהוצא להורג).
קורות חיים > המלחמה ולימודים

גאבור טאנצוש נולד במשפחה יהודית וגדל בבאיה, אביו היה שם סוחר צבעים ובעיר מגוריו למד בבית הספר היסודי ובתיכון. אביו נלקח ונפטר במחנות שירות עבודה, במלחמת העולם השנייה (עבודות כפייה לגברים יהודים עבור הצבא ההונגרי) הוא ואמו גורשו לווינה, הוא שרד את המלחמה כמוביל חולים בבית החולים הצמוד למחנה הריכוז. לאחר חזרתו הביתה הצטרף למפלגה הקומוניסטית ההונגרית בעיר מגוריו באיה, שם הפך למנהיג נוער. הוא הגיע לבודפשט והחל בלימודים גבוהים כאחד החברים הצעירים ביותר ב"קולג' העממי על שם אישטוואן ג'רפי". הוא פעל באגודת הסטודנטים ובאגודת הנוער העובד (DISZ). טאנצוש הורחק מהמנגנון במהלך אחד מ"מסעי התעוררות" של המפלגה (1951). סיים את לימודיו באוניברסיטת אטווש לוראנד (ELTE) עם תואר בפילוסופיה ולאחר מכן קיבל תעודת הוראה (1953). עד לשיקומו הפוליטי עבד כמרצה ב-ELTE בשנים (1953 - 1954) ולאחר מכן כמרצה במכללת DISZ. הוא נבחר למנהיג (תחת השם: מזכיר) חוג פטפי (1955–1956) והפך לחסידיו של אימרה נאג'. מנהיגי ה-DISZ בחרו בקומוניסט הצעיר והמנוסה גאבור טאנצוש כמנהיג החוג, למרות שהיה מחסידיו של אימרה נאג' הרפורמיסט, אך ציפו ממנו, כמרקסיסט, שיצליח לעצור את פריצת הרעיונות ה"בורגניים" וה"לאומיים". יחד עם זאת בזכות אישיותו ופעילותו הפך הוויכוח במסגרת ה-DISZ לפורום אופוזיציה בעל תפקיד היסטורי בהכנת המרד ההונגרי של 1956.
קורות חיים > אחרי המרד

כשהמרד נמחץ באמצעות כוחות הצבא הסופיטיים,, טאנצוש, יחד עם קבוצת אימרה נאג', מצא מקלט בשגרירות יוגוסלביה בבודפשט. הוא גורש לרומניה יחד עם כל הקבוצה הנמלטת ונידון ל-15 שנות מאסר (באוגוסט 1958). הוא שוחרר תחת חנינה (1962). הוא נישא, אשתו הייתה ורה באצ'קאי, היסטוריונית אורבנית מוכרת. טאנצוש קיבל עבודה בתיכון ערב לפועלים, לימד שם (1962 – 1970) וגם התחיל לעסוק בסוציולוגיה של הקריאה. הוא הפך לחבר צוות של המכון הפדגוגי הלאומי (OPI) (1970), היה מעורב בעיבוד ההיסטוריה של תנועת הקולג'ים העממיים, האגודה הלאומית למכללות עממיות (NÉKOSZ), והתעניין בבעיות של מיעוטים כמו הצוענים ההונגרים וההונגרים בטרנסילבניה. לפני מותו, הצטרף למפגינים ההונגרים של תנועת אמנת 77.
עקב החמרה בדכדוך והדיכאון הקליני שלו, הוא שם קץ לחייו.
לקריאה נוספת

גאבור טאנצוש - כתב עת "דיבורים" (מקוון), שנתון 7, גיליון מספר 4
ספר הזיכרון של מריה אמבר על גאבור טאנצוש
הערות שוליים

↑  "Tánczos Gábor emlékezete". nol.hu. נבדק ב-2017-10-31.
| --- | --- |
בקרת זהויות :  BIBSYS: 98046025  BnF: cb16787544j (data)  GND: 12342092X  ISNI: 0000 0000 7991 9757  LCCN: n83173270  NSK: 000392707  NTA: 180766929  VIAF: 40285969   WorldCat (עם VIAF): 40285969
ג'נובה (נפה)

| --- | --- |
סמל ג'נובהסמל ג'נובה

 מדינה:  איטליה איטליה
 מחוז:  ליגוריה ליגוריה
 רשות מחוקקת:  Provincial Council of Genoa 
 בירת הנפה:  ג'נובה 
 תאריך ייסוד:  1 במרץ 1860 
 שטח:  1,839 קמ"ר
 תאריך נטישה:  31 בדצמבר 2014 
 אוכלוסייה:  ‏
  ‑ בנפה:  862,175 (2014)
  ‑ צפיפות:  106 נפש לקמ"ר (2013)
 קואורדינטות:  44°24′40″N 8°55′58″E﻿ / ﻿44.411155555556°N 8.9326611111111°E﻿ / 44.411155555556; 8.9326611111111 
 אזור זמן:  UTC +1
 http://www.provincia.Genova.it
  מפת מיקום  מפה מפורטת     לחצו כדי להקטין חזרה    לחצו להגדלה       נפת פיאצ'נצה tabBackground:;tabBorder:#aaa;defaultTab:0;
 
נפת ג'נובה (באיטלקית: Provincia di Genova) היא נפה במחוז ליגוריה שבאיטליה. היא משתרעת על שטח של 1,839 קמ"ר, ונכון לסוף שנת 2013 התגוררו בה 868,046 נפש. בירתה של הנפה בעיר ג'נובה.
מקור שמה מהמילה הלטינית לברך (genu, ברבים genua), בשל מיקומה הגאוגרפי בקשת של החוף הליגורי.
הנפה גובלת בנפת אלסנדריה במחוז פיימונטה ובנפת פארמה ובנפת פיאצ'נצה במחוז אמיליה-רומאניה בצפון. בדרום נפת ג'נובה גובלת
בים הליגורי. הנפה גובלת בנפת סבונה במערב ובנפת לה ספציה במזרח.
יישובים בנפת ג'נובה הנמצאים בתחומי הריביירה האיטלקית

קוגולטו (אנ')
ארנזנו (אנ')
גנואה
בוליאסקו (אנ')
פייבה ליגורה (אנ')
סורי (אנ')
רקו (אנ')
קאמולי
פורטופינו
סנטה מרגריטה ליגורה (אנ')
רפאלו
זואלי (אנ')
קיאבארי (אנ')
לבניה (אנ')
ססטרי לבנטה
מונליה (אנ')